Lav et referat af nedenstående tekst:

Tekst:
AaB hentede sæsonens første sejr i Superligaen, da de søndag aften besejrede AGF med cifrene 2-0. Målene blev sat ind af Iver Fossum og Mathias Ross i henholdsvis første og anden halvleg. - Det kunne ikke være meget bedre. Vi holder nullet, spiller en god kamp og jeg scorer. Det var en dejlig aften, siger Mathias Ross efter kampen til TV2 Nord. Fyldte tribuner Dermed fik størstedelen af fansene på Aalborg Stadion en god oplevelse. Og dem var der mange af – lige knap 8000 tilskuere var nemlig lukket ind til kampen, efter der inden denne runde af Superligaen er blevet lempet på restriktionerne for tribunerne. - Vi kan mærke i dag, hvor meget vi har savnet at have en masse tilskuere her på stadion. Der er ikke ret mange stadions i Danmark, hvor der kan være så intens en stemning, som der var her til aften, siger Mathias Ross. Og den betragtning deler AaB’s anfører Rasmus Thelander. - Det var fremragende. Det gik op i en højere enhed i dag. Flot spil til tider og dejligt med mennesker på stadion igen. Så er det fedt at spille fodbold. Få problemer udenfor banen Foruden en sejr på banen kunne AaB-tilhængerne også nyde et nyt tiltag udenfor banen. Her havde AaB lavet en fanzone, hvor børn og voksne kunne hygge sig inden kampen. Et tiltag, som AaB’s direktør, Thomas Bælum, håber, kan være med til at styrke fællesskabet hos de aalborgensiske fans. Til søndagens kamp havde også udeholdets fans fået lov at komme ind på stadion. Noget de ellers har været forment under corona. Men på trods af rivaliseringen mellem fansene fra de to største byer i Jylland, så har det ifølge Nordjyllands Politi været en fredelig omgang, hvor politiet har rejst to sigtelser for overtrædelser af ordensbekendtgørelsen – en i hver lejr.

Referat:
De fleste coronarestriktioner blev ophævet inden den seneste runde i Superligaen. Det betød endnu flere fans på stadion, da AaB tog imod AGF.